*****

ΚΑΝΟΝΙΣΜΟΣ (ΕΟΚ) αριθ. 1582/82 ΤΗΣ ΕΠΙΤΡΟΠΗΣ

της 21ης Ιουνίου 1982

περί καθορισμού της ελάχιστης τιμής που πρέπει να πληρώνεται στους παραγωγούς, καθώς και του ποσού ενισχύσεως στην παραγωγή για ορισμένα μεταποιημένα προϊόντα με βάση τα οπωροκηπευτικά, για την περίοδο 1982/83

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την πράξη προσχωρήσεως της Ελλάδος,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1),όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3γ,

Εκτιμώντας:

ότι, σύμφωνα με το άρθρο 3α παράγραφος 3 του κανονισμού (ΕΟΚ) αριθ. 516/77, η ελάχιστη τιμή προς πληρωμή στους παραγωγούς υπολογίζεται για τα λοιπά Κράτη μέλη, εκτός από την Ελλάδα, με βάση:

- το επίπεδο της ελάχιστης τιμής που ίσχυε κατά τη διάρκεια της προηγούμενης περιόδου εμπορίας, και

- την εξέλιξη των τιμών παραγωγής στον τομέα των οπωροκηπευτικών·

ότι η εφαρμογή αυτών των κριτηρίων οδηγεί στον καθορισμό της ελάχιστης τιμής στα κατωτέρω επίπεδα στα Κράτη μέλη, εκτός από την Ελλάδα·

ότι το άρθρο 3β του ίδιου κανονισμού προσδιόρισε τα κριτήρια καθορισμού του ποσού ενισχύσεως στην παραγωγή· ότι η εφαρμογή των κριτηρίων αυτών οδηγεί στον καθορισμό του ποσού ενισχύσεως στα κατωτέρω επίπεδα για τα λοιπά Κράτη μέλη, εκτός από την Ελλάδα·

ότι, όσον αφορά την Ελλάδα, από το άρθρο 103 της πράξεως προσχωρήσεως προκύπτει ότι η ελάχιστη τιμή προς πληρωμή στους Έλληνες παραγωγούς καθορίζεται με βάση τις τιμές που έχουν πληρωθεί στην Ελλάδα στους εθνικούς παραγωγούς κατά τη διάρκεια της περιόδου αναφοράς που καθορίζεται στο άρθρο 1 του κανονισμού (ΕΟΚ) αριθ. 41/81 του Συμβουλίου (3), προσαρμοσμένων ώστε να λαμβάνεται υπόψη η διαφορά μεταξύ του επιπέδου της τιμής για την Ελλάδα και του επιπέδου της τιμής που καθορίζεται για τα λοιπά Κράτη μέλη·

ότι η εφαρμογή των κριτηρίων αυτών οδηγεί στον καθορισμό της ελάχιστης τιμής για την Ελλάδα στα κατωτέρω επίπεδα·

ότι, όσον αφορά την Ελλάδα, στο ίδιο άρθρο 103 προσδιορίζει τα κριτήρια καθορισμού του ποσού ενισχύσεως στην παραγωγή·

ότι η εφαρμογή των κριτηρίων αυτών οδηγεί στον καθορισμό του ποσού ενισχύσεως στην παραγωγή για την Ελλάδα στα κατωτέρω επίπεδα·

ότι λόγω της καθυστερήσεως στον καθορισμό της ενισχύσεως και της ελάχιστης τιμής για τα κεράσια, για την περίοδο εμπορίας 1982/83, πρέπει να προβλεφθεί η εφαρμογή αυτού του κανονισμού από την έναρξη της περιόδου εμπορίας αυτών των προϊόντων·

ότι η Επιτροπή Διαχειρίσεως Μεταποιημένων Προϊόντων με βάση τα Οπωροκηπευτικά δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται για 100 χιλιόγραμμα τομάτας καθαρού περιεχομένου, από την καλλιέργειά της, που προορίζεται για τη βιομηχανική παραγωγή τοματοπολτού σέ:

- 9,878 ECU για τα λοιπά Κράτη μέλης, εκτός από την Ελλάδα, και

- 7,056 ECU για την Ελλάδα.

2. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, για τον τοματοπολτό, συμπεριλαμβανόμενης της άμεσης συσκευασίας, για το ακόλουθο προϊόν:

1.2.3.4 // // // // // Κλάση του Κοινού

Δασμολογίου

// Περιγραφή εμπορευμάτων // Ποιότητα

// Συσκευασία

// // // // // ex 20.02 Γ // Τοματοπολτός // Περιεκτικότητα σε ξηρό εκχύλισμα ίση ή ανώτερη του 28 % αλλά κατώτερη του 30 % // Άμεση συσκευασία 1,5 kg η περισσότερο // // // //

καθορίζεται σέ:

- 45,53 ECU για τα λοιπά Κράτη μέλη, εκτός από την Ελλάδα, και

- 33,49 ECU για την Ελλάδα.

Άρθρο 2

1. Για την περίοδο 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται για 100 χιλιόγραμμα τομάτας καθαρού περιεχομένου, από την καλλιέργειά της, με προορισμό τη βιομηχανική παραγωγή κονσερβών ολόκληρης αποφλοιωμένης τομάτας και ολόκληρης κατεψυγμένης τομάτας των διακρίσεων ex 20.02 Γ και ex 07.02 Β του Κοινού Δασμολογίου:

- για την ποικιλία San Marzano, σέ:

- 16,516 ECU για τα λοιπά Κράτη μέλη, εκτός από την Ελλάδα, και

- 12,565 ECU για την Ελλάδα·

- για την ποικιλία Roma και άλλες παρόμοιες ποικιλίες, σέ:

- 12,452 ECU για τα λοιπά Κράτη μέλη, εκτός από την Ελλάδα, και

- 9,103 ECU για την Ελλάδα.

2. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, για τις κονσέρβες ολόκληρης αποφλοιωμένης τομάτας και ολόκληρης κατεψυγμένης τομάτας των διακρίσεων ex 20.02 Γ και ex 07.02 Β του Κοινού Δασμολογίου, καθορίζεται για 100 χιλιόγραμμα, συμπεριλαμβανόμενης της άμεσης συσκευασίας:

- για την ποικιλία San Marzano, σέ:

- 18,74 ECU για τα λοιπά Κράτη μέλη, εκτός από την Ελλάδα, και

- 16,61 ECU για την Ελλάδα·

- για την ποικιλία Roma και άλλες παρόμοιες ποικιλίες, σέ:

- 13,58 ECU για τα λοιπά Κράτη μέλη, εκτός από την Ελλάδα, και

- 12,85 ECU για την Ελλάδα.

3. Για την περίοδο 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, για τις τομάτες που προορίζονται για τη βιομηχανική παραγωγή κονσερβών αποφλοιωμένης μη ολόκληρης τομάτας και κατεψυγμένης αποφλοιωμένης ολόκληρης τομάτας, καθορίζεται για 100 χιλιόγραμμα τομάτας καθαρού περιεχομένου, από την καλλιέργειά της, σέ:

- 10,295 ECU για τα λοιπά Κράτη μέλη, εκτός από την Ελλάδα, και

- 7,530 ECU για την Ελλάδα.

4. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, καθορίζεται για τις κονσέρβες αποφλοιωμένης μη ολόκληρης τομάτας και κατεψυγμένης αποφλοιωμένης μη ολόκληρης τομάτας των διακρίσεων ex 20.02 Γ και ex 07.02 Β του Κοινού Δασμολογίου για 100 χιλιόγραμμα, συμπεριλαμβανόμενης της άμεσης συσκευασίας, σέ:

- 6,65 ECU για τα λοιπά Κράτη μέλη, εκτός από την Ελλάδα, και

- 6,30 ECU για την Ελλάδα.

Άρθρο 3

1. Για την περίοδο 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, για τις τομάτες που προορίζονται για τη βιομηχανική παραγωγή νιφάδων τομάτας, της διακρίσεως ex 07.02 Β του Κοινού Δασμολογίου, καθορίζεται για 100 χιλιόγραμμα τομάτας καθαρού περιεχομένου, από την καλλιέργειά της, σέ:

- 12,452 ECU για τα λοιπά Κράτη μέλη, εκτός από την Ελλάδα, και

- 9,103 ECU για την Ελλάδα.

2. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, για τις νιφάδες τομάτας, της διακρίσεως ex 07.04 Β του Κοινού Δασμολογίου, καθορίζεται για 100 χιλιόγραμμα, συμπεριλαμβανόμενης της άμεσης συσκευασίας, σέ:

- 160,00 ECU για τα λοιπά Κράτη μέλη, εκτός από την Ελλάδα, και

- 117,69 ECU για την Ελλάδα.

Άρθρο 4

1. Για την περίοδο 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται για 100 χιλιόγραμμα τομάτας καθαρού περιεχομένου, από την καλλιέργειά της, που προορίζεται για τη βιομηχανική παραγωγή χυμού τομάτας της κλάσεως ex 20.07 του Κοινού Δασμολογίου, σέ:

- 10,295 ECU για τα λοιπά Κράτη μέλη, εκτός από την Ελλάδα, και

- 7,238 ECU για την Ελλάδα.

2. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, για το χυμό τομάτας της κλάσεως ex 20.07 του Κοινού Δασμολογίου, καθορίζεται για 100 χιλιόγραμμα του προϊόντος, συμπεριλαμβανόμενης της άμεσης συσκευασίας, περιεκτικότητας σε ξηρό εκχύλισμα ίσης ή ανώτερης του 5 % αλλά κατώτερης του 7 %, σέ:

- 10,08 ECU για τα λοιπά Κράτη μέλη, εκτός από την Ελλάδα, και

- 10,08 ECU για την Ελλάδα.

Το ποσό αυτό πολλαπλασιάζεται επί ένα συντελεστή 0,65 για να ληφθεί η ενίσχυση για το χυμό τομάτας, περιεκτικότητας σε ξηρό εκχύλισμα ίσης ή ανώτερης του 3,5 % αλλά κατώτερης του 5 %. Τα προϊόντα που αναφέρονται στο πρώτο εδάφιο μπορούν να παρουσιαστούν υπό άλλη ονομασία, εκτός από «χυμός τομάτας».

Άρθρο 5

1. Για την περίοδο 1982/83, η ελαχίστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται για 100 χιλιόγραμμα τομάτας καθαρού περιεχομένου, από την καλλιέργειά της, που προορίζεται για τη βιομηχανική παραγωγή χυμού τομάτας, της διακρίσεως ex 20.02 Γ του Κοινού Δασμολογίου, σέ:

- 9,878 ECU για τα λοιπά Κράτη μέλη, εκτός από την Ελλάδα, και

- 7,056 ECU για την Ελλάδα.

2. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, για το χυμό τομάτας, της διακρίσεως ex 20.02 Γ του Κοινού Δασμολογίου, καθορίζεται:

- για 100 χιλιόγραμμα του προϊόντος, συμπεριλαμβανόμενης της άμεσης συσκευασίας, περιεκτικότητας σε ξηρό εκχύλισμα ίσης ή ανώτερης του 7 % αλλά κατώτερης του 8 %, σέ:

- 15,48 ECU για τα λοιπά Κράτη μέλη, εκτός από την Ελλάδα, και

- 11,39 ECU για την Ελλάδα·

- για 100 χιλιόγραμμα του προϊόντος, συμπεριλαμβανόμενης της άμεσης συσκευασίας, περιεκτικότητας σε ξηρό εκχύλισμα ίσης ή ανώτερης του 8 % αλλά κατώτερης του 10 %, σέ:

- 18,21 ECU για τα λοιπά Κράτη μέλη, εκτός από την Ελλάδα, και

- 13,39 ECU για την Ελλάδα·

- για 100 χιλιόγραμμα του προϊόντος, συμπεριλαμβανόμενης της άμεσης συσκευασίας, περιεκτικότητας σε ξηρό εκχύλισμα ίσης ή ανωτέρας του 10 % αλλά κατώτερης του 12 %, σέ:

- 19,5 ECU για τα λοιπά Κράτη μέλη, εκτός από την Ελλάδα, και

- 14,34 ECU για την Ελλάδα.

Τα προϊόντα αυτά μπορούν να παρουσιασθούν και υπό άλλη ονομασία, εκτός από «χυμός τομάτας».

Άρθρο 6

1. Για την περίοδο 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται για 100 χιλιόγραμμα ροδακίνων καθαρού περιεχομένου, από την καλλιέργειά τους, με προορισμό τη βιομηχανική παραγωγή ροδακίνων διατηρουμένων σε σιρόπι της διακρίσεως ex 20.06 Β του Κοινού Δασμολογίου, σέ:

- 35,65 ECU για τα λοιπά Κράτη μέλη, εκτός από την Ελλάδα, και

- 26,704 ECU για την Ελλάδα.

2. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, για τα ροδάκινα τα διατηρούμενα σε σιρόπι της διακρίσεως ex 20.06 Β του Κοινού Δασμολογίου, καθορίζεται για 100 χιλιόγραμμα, συμπεριλαμβανόμενης της άμεσης συσκευασίας, σέ:

- 22,77 ECU για τα λοιπά Κράτη μέλη, εκτός από την Ελλάδα, και

- 16,34 ECU για την Ελλάδα.

Άρθρο 7

1. Για την περίοδο 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται σε 34,536 ECU για 100 χιλιόγραμμα αχλαδιών καθαρού περιεχομένου, από την καλλιέργειά τους, τα οποία προορίζονται για τη βιομηχανική παραγωγή αχλαδιών Williams διατηρουμένων σε σιρόπι της διακρίσεως ex 20.06 Β του Κοινού Δασμολογίου.

2. Για την περίοδο 1982/83, το ποσό ενισχύσεως στην παραγωγή, το οποίο αναφέρεται στο άρθρο 3α του κανονισμού (ΕΟΚ) αριθ. 516/77, για τα αχλάδια Williams τα διατηρούμενα σε σιρόπι, της διακρίσεως ex 20.06 Β του Κοινού Δασμολογίου, καθορίζεται, για 100 χιλιόγραμμα, συμπεριλαμβανόμενης της άμεσης συσκευασίας, σέ:

- 23,44 ECU για τα λοιπά Κράτη μέλη, εκτός από την Ελλάδα, και

- 23,44 ECU για την Ελλάδα.

Άρθρο 8

1. Για την περίοδο εμπορίας 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται σε 77,788 ECU για 100 χιλιόγραμμα πετροκέρασων και άλλων γλυκοκέρασων καθαρού περιεχομένου, από την καλλιέργειά τους, που προορίζονται για τη βιομηχανική παραγωγή πετροκέρασων και άλλων γλυκοκέρασων διατηρούμενων σε σιρόπι της διακρίσεως ex 20.06 Β του Κοινού Δασμολογίου.

2. Για την περίοδο εμπορίας 1982/83, το ποσό ενισχύσεως στην παραγωγή για τα πετροκέρασα και τα άλα γλυκοκέρασα απαλλαγμένα πυρήνων τα διατηρούμενα σε σιρόπι, της διακρίσεως ex 20.06 Β του Κοινού Δασμολογίου, η οποία αναφέρεται στο άρθρο 3α του κανονισμού (ΕΟΚ) αριθ. 516/77, καθορίζεται για 100 χιλιόγραμμα, συμπεριλαμβανόμενης της άμεσης συσκευασίας, σέ:

- 34,46 ECU για τα λοιπά Κράτη μέλη, εκτός από την Ελλάδα, και

- 32,61 ECU για την Ελλάδα.

Το ποσό αυτό πολλαπλασιάζεται με το συντελεστή 0,90 για να ληφθεί η ενίσχυση για τα πετροκέρασα και τα άλλα μη απαλλαγμένα πυρήνων γλυκοκέρασα τα διατηρούμενα σε σιρόπι. Άρθρο 9

1. Για την περίοδο εμπορίας 1982/83, η ελάχιστη τιμή προς πληρωμή στον παραγωγό, η οποία αναφέρεται στο άρθρο 3α παράγραφος 3 του κανονισμού (ΕΟΚ) αριθ. 516/77, καθορίζεται για 100 χιλιόγραμμα βυσσίνων καθαρού περιεχομένου, από την καλλιέργειά τους, που προορίζονται για τη βιομηχανική παραγωγή βυσσίνων διατηρούμενων σε σιρόπι, της διακρίσεως ex 20.06 Β του Κοινού Δασμολογίου, σέ:

-87,39 ECU για τα λοιπά Κράτη μέλη, εκτός από την Ελλάδα, και

- 76,015 ECU για την Ελλάδα.

2. Για την περίοδο εμπορίας 1982/83, το ποσό ενισχύσεως στην παραγωγή για τα απαλλαγμένα πυρήνων βύσσινα τα διατηρούμενα σε σιρόπι, της διακρίσεως ex 20.06 Β του Κοινού Δασμολογίου, η οποία αναφέρεται στο άρθρο 3α του εν λόγω κανονισμού, καθορίζεται για 100 χιλιόγραμμα, συμπεριλαμβανόμενης της άμεσης συσκευασίας, σέ:

- 30,31 ECU για τα λοιπά Κράτη μέλη, εκτός από την Ελλάδα, και

- 30,31 ECU για την Ελλάδα.

Το ποσό αυτό πολλαπλασιάζεται με το συντελεστή 0,83 για να ληφθεί η ενίσχυση για τα μη απαλλαγμένα πυρήνων βύσσινα τα διατηρούμενα σε σιρόπι.

Άρθρο 10

1. Η ενίσχυση που προβλέπεται στα άρθρα 1 έως 9 για την Ελλάδα εφαρμόζεται για όλη την παραγωγή μεταποιημένων προϊόντων η οποία παράγεται από πρώτη ύλη που καλλιεργείται στην Ελλάδα.

2. Στην περίπτωση κατά την οποία η μεταποίηση πραγματοποιείται σε Κράτος μέλος στο οποίο έχει παραχθεί η πρώτη ύλη, το Κράτος μέλος αυτό παρέχει στο Κράτος μέλος που καταβάλλει την ενίσχυση για τη μεταποίηση τα στοιχεία για τη διαπίστωση της τηρήσεως της πληρωμής της ελάχιστης τιμής στους παραγωγούς.

Άρθρο 11

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από:

- τις 12 Μαΐου 1982 για τα πετροκέρασα και άλλα γλυκοκέρασα τα διατηρούμενα σε σιρόπι,

- τις 20 Μαΐου 1982 για τα βύσσινα τα διατηρούμενα σε σιρόπι,

- την 1η Ιουλίου 1982 για τα προϊόντα με βάση τις τομάτες και τα ροδάκινα τα διατηρούμενα σε σιρόπι,

- τις 15 Ιουλίου 1982 για τα αχλάδια Williams τα διατηρούμενα σε σιρόπι.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 21 Ιουνίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 30. 4. 1981, σ. 10.

(3) ΕΕ αριθ. L 3 της 1. 1. 1981, σ. 12.